
slovníka jazykovedných termínov 


V príspevku bližšie predstavíme koncepciu Slovensko-poľsko-ruského 
slovníka jazykovedných termínov, troch zväzkov odborného terminologického 
slovníka prekladovo-výkladového typu, ktoré spracúvajú termíny zvukovej, 
morfologickej a syntaktickej roviny a zároveň sú východiskom pre vznik ďal- 
ších zväzkov. Poukážeme na stav v oblasti slovensko-poľsko-ruskej prekladovej 
lexikografie so zreteľom na lingvistické zdroje, zhodnotíme mieru spracovania 
slovenskej, poľskej a ruskej lingvistickej terminológie v podobe jednojazyčných 
encyklopédií a slovníkov výkladového charakteru a uvedieme východiskové 
zdroje, z ktorých autorky čerpali pri zostavovaní slovensko-poľsko-ruského 
slovníka. Opíšeme motiváciu pre vznik slovníka slovensko-poľsko-ruskej 
jazykovednej terminológie, poukážeme na jeho potrebu a vymedzíme sféry 
jeho uplatnenia. 

Stav v oblasti prekladovej lexikografie slovanských jazykov, osobitne vo 
vzťahu k slovenčine, poľštine a ruštine, je vo všeobecnosti nelichotivý a platí to 
aj pre oblasť lexikografického spracovania jazykovednej terminológie. Doposiaľ 

nebol publikovaný žiadny prekladový slovník slovenských, poľských a ruských 
jazykovedných termínov, pričom Slovník slovanské lingvistické terminologie 1, 
2 (Jedlička, 1977, 1979), ktorý zohľadňuje aj slovenský, poľský a ruský jazyk, 
túto potrebu nedokáže plnohodnotne uspokojiť, a to najmä z dôvodu star- 
šieho roku vydania (čiastočnej zastaranosti), absencie súčasnej lingvistickej 
terminológie a malého rozsahu (vďaka zohľadneniu jedenástich slovanských 
a troch neslovanských jazykov). Moderné syntetické dielo, videálnom prípade 
prekladovo-výkladového charakteru, ktoré by zachytávalo súčasnú lingvistickú 
terminológiu v rámci jednotlivých jazykových rovín a so zohľadnením aktuál- 
nych smerov v lingvistickom výskume v slovensko-poľsko-ruskom kontexte, 
nejestvuje. Jeho potreba sa ukazuje v kontexte štúdia a výučby druhého slo- 
vanského jazyka ako cudzieho jazyka, prekladateľskej praxe, medziodborového 
bádania, ďalšieho základného a aplikovaného výskumu v oblasti lingvistiky 
(na všetkých rovinách) a porovnávacieho výskumu príbuzných slovanských 
jazykov, čo sa nám neustále potvrdzuje v každej z uvedených oblastí. 

Na načrtnutý stav i aktuálnu potrebu reaguje Slovensko-poľsko-ruský 
slovník jazykovedných termínov 1, II, III (Vojteková, 2019a, 2019b, 20190), 
ktorého cieľom je zaplniť medzeru v lexikografickom spracovaní problematiky 
Z komparatívneho a súčasného hľadiska. Slovník je hlavným výstupom pro- 
jektu VEGA (č. 01/0180/17) Vplyv aktuálnych smerov lingvistického výskumu na 
jazykovednú terminológiu (v slovensko-poľsko-ruskom komparatívnom pláne), 
riešeného na Filozofickej fakulte Prešovskej univerzity v Prešove v rokoch 
2017 — 2019 pod vedením autorky tohto príspevku. Kolektív autorov slovníka 
pozostáva zo slovakistov, polonistov a rusistov, jednotliví autori pôsobia ako 
pedagógovia v rámci študijných programov s profiláciou na slovenský, poľský 
a ruský jazyk, ale aj ako prekladatelia. Vďaka svojej odbornej kvalifikácii, 
ako aj vedeckovýskumnému a pedagogickému zameraniu sú zorientovaní 
v lingvistickej terminológii, majú prehľad o stave poznania aj o konkrétnych 
problémoch v danej oblasti, čo vytvára dobrý predpoklad na zostavenie publi- 
kácie náležite zapíňajúcej medzeru v uvedenej oblasti. 

Slovensko-poľsko-ruský slovník jazykovedných termínov je preklado- 
vo-výkladovým typom odborného terminologického slovníka. Termíny 
zvukovej, morfologickej a syntaktickej roviny uvádza v troch samostatných 
častiach. Zvuková rovina okrem striktne foneticko-fonologických termínov 
obsahuje aj termíny z morfonológie, ortoepie a ortografie. Keďže východis- 
kovým jazykom je slovenčina, autori vychádzajú z chápania morfológie 
v slovenskom jazyku, a preto do morfologickej roviny nezaraďujú termíny zo 

slovotvorby, ktoré budú spracované v ďalšom zväzku slovníka. V rozličných 
jazykoch jestvujúce lexikografické a encyklopedické zdroje jazykovednej ter- 
minológie (jednojazyčné aj viacjazyčné) podávajú termíny usporiadané zväčša 
abecedne (v rámci lingvistiky ako celku alebo rozčlenené podľa jednotlivých 
jazykových rovín), ale možno sa stretnúť aj so systematickým usporiadaním 
pripomínajúcim nomenklatúru (systematický súbor termínov vybudovaný na 
vzťahoch hyperonymie a hyponymie), čo je typické skôr pre iné odbory (napr. 
anatómiu). V Slovensko-poľsko-ruskom slovníku jazykovedných termínov je pou- 
žité abecedné usporiadanie hesiel. Východiskové heslá tvoria slovenské termíny 
ak nim sú uvádzané terminologické ekvivalenty v poľštine a ruštine. V závere 
sa nachádzajú abecedné registre slovenských, poľských a ruských termínov 
s odkazom na stranu výskytu. Abecedný register slovenských termínov je do 
slovníka zaradený z dôvodu synonymických termínov vystupujúcich v rámci 
jedného hesla. Pomocou registra slovenských termínov sa dajú nájsť synonymá 
nachádzajúce sa v slovníku na druhom i ďalšom mieste hesla, ktoré už nie 
sú radené abecedne. Slovník tak umožňuje rýchlejšie a ľahšie vyhľadávanie 
podľa každého z troch jazykov. Abecedné usporiadanie si navyše nevyžaduje 
predchádzajúcu znalosť postavenia termínu v systéme pojmov a zároveň stačí 
poznať termín v jednom z troch jazykov. 

Jazykovedná terminológia je najdôležitejším pilierom lingvistiky. Významnú 
úlohu zohráva pri štúdiu a vzdelávaní na všetkých úrovniach, a to vo vzťahu 
k materinskému jazyku i cudzím jazykom a osobitne dôležitá je pre niektoré 
profesie: lingvista, pedagóg, prekladateľ či korektor. Slovník je využiteľný vo 
všetkých uvedených oblastiach. Vďaka podrobnému spracovaniu jednotlivých 
jazykových rovín, prekladovo-výkladovému charakteru slovníka, abecednému 
usporiadaniu jadra i abecedným registrom umiestneným v závere je však 
vhodný aj pre širší okruh čitateľov. 

Okrem toho, že slovník zapíňa medzeru v lexikografickom spracovaní 
problematiky z komparatívneho a súčasného hľadiska, môže byť nápomocný 
v získavaní alebo zlepšovaní jazykovej kompetencie chápanej ako súhrn 
osvojovaných poznatkov o jazyku. Foneticko-fonologická, ortoepická, orto- 
grafická, morfonologická, morfologická a syntaktická subkompetencia sú 
spolu s ďalšími súčasťou jazykovej kompetencie, ktorá sa následne pretavuje 
do jazykovej performancie, t. j. funkčného využívania poznatkov o jazyku na 
dosiahnutie komunikačných zámerov v rôznych komunikačných situáciách. 
Jazyková kompetencia a jazyková performancia tvoria spoločne komunikačnú 
kompetenciu, teda komplex vedomostí, zručností, postojov a hodnôt týkajúcich 

sa jazyka, na základe ktorého vstupujeme do produkčných a recepčných pro- 
cesov verbálnej interakcie. 

Zámerom autorov je prostredníctvom detailného spracovania problematiky 
(vo vzťahu k rozsahu zohľadnených termínov aj ich definíciám) poskytnúť čo 
najkomplexnejší obraz o zvukovej, morfologickej a syntaktickej rovine troch 
slovanských jazykov. V slovníku sa uvádza len terminológia bezprostredne sa 
vzťahujúca na daný jazyk a súčasne vyskytujúca sa v opise príslušného jazyka. 
Pomlčkou sa označuje absencia pomenovania vo vzťahu k systému príslušného 
jazyka, čo môže byť zapríčinené: a) absenciou jazykového javu (denotátu) 
v danom jazyku, b) inou koncepciou opisu jazykovej roviny daného jazyka, čo 
je evidentné najmä v syntaxi. Slovník neuvádza termíny, ktoré sa v príslušnom 
jazyku vyskytujú, ale charakterizujú iné jazyky. Napr. v poľských prameňoch 
možno nájsť termín dľugie samogloski. Vokalický systém súčasného poľského 
jazyka však dlhé samohlásky neobsahuje. Tento termín sa teda vzťahuje na iné 
jazyky, napr. slovenčinu (porov. dlhé samohlásky), a preto sa na mieste poľského 
hesla uvádza pomlčka. Ide tu o prípad absencie jazykového javu (denotátu) 
v poľskom jazyku. Hoci poznanie jazykovednej terminológie blízkeho slovan- 
ského jazyka môže byť v mnohých ohľadoch inšpiratívne pre vlastnú národnú 
terminológiu, v prípade absencie odborného termínu v cieľovom jazyku sa na 
pozadí druhého slovanského jazyka prekladový ekvivalent netvorí. 

V jazykovednej terminológii možno vyčleniť aj vrstvu temporálne moti- 
vovaných (časovo príznakových) pomenovaní — archaizmov a neologizmov. 
Archaizmy sú pomenovania existujúcich denotátov (existovali v minulosti 
a existujú aj v súčasnosti), ktoré boli nahradené novšími lexémami. Nemení 
sa teda denotát, ale pomenovanie (Furdík, 2008, s. 64). Novosť sa môže chápať 
buďvo vzťahu k lexikálnemu systému ako štylistické obohacovanie (analógia 
s archaizmami), alebo vo vzťahu k denotátu (analógia s historizmami) (Fur- 
dík, 2008, s. 64). Obohacovanie jazykovednej terminológie o neologizmy súvisí 
s tým, že lingvistika, podobne ako iné odbory, sa neustále vyvíja. Intenzívny 
rozvoj zaznamenala najmä v posledných desaťročiach, v ktorých sa posilňuje 
jej interdisciplinárny charakter. Vznikajú nové pomedzné disciplíny a s tým 
súvisí vznik nových prístupov, metód a smerov lingvistického výskumu, ako 
aj nových termínov (terminologických neologizmov). J. Horecký a A. Rácová 
konštatujú, že „slovenská jazykovedná terminológia sa rozvíja skôr do šírky, 
paralelne so širšími zábermi slovenskej jazykovedy“ (Horecký 8x Rácová, 1979, 
s. 5). Slovensko-poľsko-ruský slovník jazykovedných termínov vychádza z jestvu- 
júceho a aktuálneho (súčasného) stavu jazykov a ich terminologických opisov. 

Archaizmy v pozícii synonymických termínov uvádza s príslušným temporál- 
nym kvalifikátorom (napr. dawniej) v obmedzenej miere. S vedomím toho, 
že lingvistické zdroje využívané ako východiskové podávajú terminológiu 
vždy s ohľadom na obdobie, v ktorom boli zostavené a publikované, autori 
slovníka terminologickú bázu starších prameňov podrobili revízii a hodnote- 
niu z časového hľadiska. Všetky termíny uvedené v Slovensko-poľsko-ruskom 
slovníku jazykovedných termínov možno považovať za prijaté, akceptované 
a používané v súčasnej slovenskej, poľskej a ruskej jazykovede. 

Termíny uvádzané v Slovensko-poľsko-ruskom slovníku jazykovedných 
termínov v rámci konkrétnych hesiel cez lomku sú v synonymickom vzťahu. 
Cez lomku sa uvádzajú vždy plné znenia termínov, aj keď sa viacslovné termíny 
v synonymickom vzťahu odlišujú len jedným komponentom, napr. labializované 
samohlásky / zaokrúhlené samohlásky. Heslové termíny vystupujú v slovníku 
v singulári alebo v pluráli, a to v závislosti od toho, ktorá podoba je pre ne 
typickejšia a menej príznaková, v takej podobe, v akej sa používajú v praxi, napr. 
slabika, ale spoluhlásky. Pri terminologickej synonymii ide zo sémantického 
hľadiska o významovú totožnosť sémantických komponentov (tzv. absolútnu 
synonymiu). V odborných terminológiách sa akákoľvek synonymia nepovažuje 
za žiaduci jav, ale prípady, keď sa jeden pojem pomenúva viacerými termínmi, 
nie sú ničím výnimočným a platí to aj pre oblasť jazykovednej terminológie. 
Členy synonymickej paradigmy nikdy nie sú rovnako frekventované, pričom 
na prvom mieste sa snažíme v slovníku uvádzať frekventovanejší a bežnejší 
termín, tzv. synonymickú dominantu. 

V oblasti jazykovednej terminológie je najvýraznejším a najčastejším typom 
synonymia na osi domáci — prevzatý/internacionálny termín. Ide o vzťah medzi 
interlingválne nemotivovanými lexémami (lexémy domáceho pôvodu zde- 
dené z predchádzajúcich období vývinu alebo utvorené z domácich zdrojov) 
a interlingválne motivovanými lexémami (prevzaté z iných jazykov: v prípade 
jazykovednej terminológie najmä z latinčiny a gréčtiny). Existenciu synoným 
na osi domáci — prevzatý/internacionálny termín možno odôvodniť pluralitou 
vedeckých koncepcií, ich distribúciu (použitie) funkčným odlíšením populár- 
no-náučných komunikátov a vedeckých komunikátov, oblasťou didaktickej 
transformácie vedy a striktne vedeckou sférou, odlišnými komunikantmi: pro- 
fesionál — laik, laik — laik, profesionál — profesionál. Aj napriek uvedenému sa 
domáce a prevzaté termíny používajú v praxi do značnej miery ľubovoľne. Nie je 
ničím nezvyčajným, že jeden pojem je v rozličných slovníkoch, encyklopédiách 
a gramatikách pomenovaný rôzne: a) len domácim termínom, b) len prevzatým 

termínom, c) domácim aj prevzatým termínom. Autori sa často priklonia len 
k jednému pomenovaniu (domácemu alebo prevzatému), bez uvedenia synonyma. 
Dôslednosť v uvádzaní synonymie na osi domáci — prevzatý termín by mala byť 
zachovaná aj vo viacjazyčných spracovaniach lingvistickej terminológie, o čo sa 
usilujeme aj v Slovensko-poľsko-ruskom slovníku jazykovedných termínov. 

Celkovo majú interlingválne motivované lexémy v terminológiách jednotlivých 
odborov vedy a techniky výrazné zastúpenie, pretože preberanie lexém je v posled- 
ných desaťročiach jedným z najproduktívnejších spôsobov obohacovania slovnej 
zásoby, vrátane lexiky terminologických sústav, čo platí aj pre oblasť lingvistiky, 
v ktorej prevzaté termíny kvantitatívne prevažujú nad domácimi termínmi. 
Internacionálnosť jazykovednej terminológie ulahčuje komunikáciu na med- 
zijazykovej úrovni (tzv. interkomprehenzia), zvyšuje mieru porozumenia cud- 
zojazyčných odborných textov a zohráva pozitívnu úlohu aj v procese učenia sa 
cudzích jazykov. Autori jazykovedných publikácií s uvedeným zámerom cielene 
používajú na pomenovanie lingvistických javov internacionálne názvy. 

Z hľadiska formy pozostávajú slovníkové heslá z jednoslovných (syntakticky 
nemotivovaných) a viacslovných (syntakticky motivovaných) pomenovaní, ktoré 
pozostávajú minimálne z dvoch autosyntagmatických slov, „svojou formou 
prekračujú rozsah jedného plnovýznamového slova“ (Furdík, 2008, s. 50). Jedno- 
slovné a viacslovné pomenovania môžu: a) vystupovať ako jediné pomenovania 
denotátov, b) navzájom vstupovať do synonymického vzťahu, c) vstupovať do 
synonymických vzťahov s inými formálne totožnými pomenovaniami. Domi- 
nantná časť jazykovedných termínov má charakter viacslovných pomenovaní, čo 
„súvisí so snahou o čo najadekvátnejšie (explicitné) onomaziologické a onoma- 
tologické stvárnenie vedeckého pojmu ako výsledku prehíbeného poznania“ 
(Ološtiak, 2015, s. 64), pričom najčastejšie sú prítomné konštrukčné typy so 
stavbou syntagmy, a to dvojkomponentové a trojkomponentové. 

Okrem lomky, ktorou sa oddeľujú synonymické termíny, a pomlčky, ktorá 
označuje absenciu jazykového javu (denotátu) alebo jeho pomenovania vo 
vzťahu k systému príslušného jazyka, sa možno v rámci heslových slov stretnúť 
aj s okrúhlymi zátvorkami. V okrúhlych zátvorkách sa uvádzajú spresnenia 
alebo vysvetlenia, napr. pohyb jazyka v ústnej dutine v horizontálnom smere 
(kritérium klasifikácie samohlások), neutralizácia vokalického protikladu LgG - 
Lg“G“ (diftong — krátky vokál). 

Neoddeliteľnou súčasťou každého hesla je výklad významu. Na výklad 
významu jednotlivých termínov používame opis, ktorý sa podáva výrazovými 
prostriedkami toho jazyka, v akom je heslový termín. „Výklad pomocou opisu 

značí predstavenie významu uvedením rozhodujúcich významových prvkov 
nevyhnutných na identifikáciu príslušného predmetu, javu, procesu a na jeho 
odlíšenie od iných (príbuzných) predmetov, javov, procesov“ (Kačala et al., 2003, 
s. 24). Opis sa formuluje v podobe odbornej definície alebo encyklopedickej 
poučky. Výklady podávajú relevantné množstvo informácií a v prípade potreby 
sú aj obšírnejšie. Dokladové spojenia (exemplifikácie) dopíňajú definície len 
v minimálnej miere, vnevyhnutných prípadoch, keď je potrebná konkretizácia. 
Ojedinele sa možno stretnúť s doplnením výkladu antonymom. Pri definíciách 
použitých v slovníku východiskový zdroj explicitne neuvádzame. Jednotlivé 
definície pochádzajú z rozličných prameňov — gramatík, učebníc, skrípt, príručiek, 
lingvistických slovníkov a encyklopédií. V mnohých definíciách sú zohľadnené 
viaceré pramene, niektoré zas museli autori slovníka sami utvoriť. 

Pri zostavovaní slovníka sme komplementárne využívali semaziologický 
postup - prioritne lexikologickú a lexikografickú metódu, a onomaziologický 
postup - prioritne súčasť terminologickej a terminografickej praxe, a to na 
intralingválnej i interlingválnej úrovni. Pri semaziologickom postupe sme 
postupovali od formy k obsahu / od termínu k významu. Výsledkom je 
sémantický opis termínov prostredníctvom definície. Pri onomaziologic- 
kom postupe sme postupovali od pojmu k termínu / od obsahu k termínu / 
od významu k forme, od pojmov, ktoré patria k pojmovej štruktúre odboru 
a ktoré medzi sebou utvárajú logické a ontologické vzťahy, k heslám slovníka, 
k priradeniu príslušných pomenovaní. Na základe porovnania definícií sme 
priraďovali k termínu vo východiskovom jazyku terminologický ekvivalent 
v cieľovom jazyku. 

Jazykovedné termíny uvedené v Slovensko-poľsko-ruskom slovníku jazyko- 
vedných termínov, ich formálna podoba, ako aj výklad ich významu vychádzajú 
z gramatík, učebníc, skrípt či príručiek predstavujúcich základné a relevantné 
opisy príslušných jazykových rovín v slovenskej, poľskej a ruskej jazykovede. 

Okrem nich autori Slovníka slovensko-poľsko-ruských jazykovedných ter- 
mínov využívali jednojazyčné (slovenské, poľské a ruské) lingvistické slovníky 
a encyklopédie: 


v slovenčine: 
- Základná jazykovedná terminológia (Peciar, 1952), 


Slovník jazykovedných termínov (Horecký 8x Rácová, 1979), 
- Encyklopédia jazykovedy (Mistrík, 1993), 
Lingvistický slovník (Mistrík, 2002): 

v poľštine: 


Polska terminologia gramatyczna (Koronczewski, 1961), 

Stownik terminologii jezykoznamczej (Gotab et al., 1970), 

Podreczny stownik jezykoznawstwa stosowanego (Szulc, 1984), 

Maty stownik terminów gramatycznych (Czastka-Szymon et al., 1996), 
Encyklopedia jezyka polskiego (Urbaňczyk % Kucafa, 1999), 

Slownik przypomnieň gramatycznych dla studentóvw filologii polskiej 
(Skaržyňski, 2000), 

Stownik gramatyki jezyka polskiego (Gruszczyúski 8x Bralczyk, 2002), 
Leksykon nauki o jezyku (Podlawska 8 Plóciennik, 2002), 

Encyklopedia jezykoznawstwa ogólnego (Polaňski, 2003): 


v ruštine: 


Cnoeapt+-cNPABOUHUK NUHEBUCMUNHECKUX Mmepmunos (POZEHTAJIL 
S TejeHkoba, 1976), 


Jlunzeucmuueckuú sHuuKoneduneckuú cnoeapt (APYTIOHOBA, 1990), 
Jlunzeucmuweckuú sHuuKnoneduneckuú cioeap+ (Apiieba, 1990), 
Hoenú cioeapt pycckozo Aztlka. TOJIKOBO-CNOBOOÓPAZOBAMEJI>ĽAHLÚ 
(Ebpemogba, 2000), 

Crosapt NuHe6UCMUWECKUX MEepmuHOB (AXMAHOBA, 2004, 2013), 
Jlumepamypa u A43b1K. COBPEMEHHAA UIOCMPUPOGAHHAA SHUUKTONEĎUA 
(TopKuH, 2006), 

Borouoú NuHzeUCMUHneCKUÚ CITOGAPv (CrapuneHok, 2008), 

Cnoeapv nuHz6UCMUUECKUX Mepmunog (Kepeónno, 2010), 
Tpammamuuweckax mepmunonoeus. Cioeapt-cnpaeounuk (HemweHnko, 2011), 
TepMUHOL U NOHAMUA TUHZBUCMUKU: Ďonemuka. Opbosnus. Akycmuka. 
DĎononoeua: Cnoeapv-cnpaeounuk (Xepeónno, 2015). 


Spomínané východiskové pramene boli publikované v rôznych obdobiach, 


vyznačujú sa rozličnou úrovňou vedeckého spracovania, ako aj rozsahom 
a híbkou opisu, a to v závislosti od recipienta, ktorému sú primárne určené, 
a preto autori Slovensko-poľsko-ruského slovníka jazykovedných termínov 
terminologickú bázu východiskových zdrojov podrobili revízii a kritickému 
hodnoteniu. Na margo jazykovedných slovníkov a encyklopédií sa žiada 
poznamenať, že medzi slovenčinou, poľštinou a ruštinou sú evidentné rozdiely 
aj v počte publikácií tohto typu. Kým vyššie uvedený výpočet jazykovedných 

slovníkov a encyklopédií v slovenčine možno považovať za kompletný, v poľštine 
a ruštine ide o výberový prehľad, ale uvádzajúci základné, relevantné, ale aj 
reprezentatívne publikácie v danej oblasti. 

Doplnkovo sa pri zostavovaní Slovensko-polsko-ruského slovníka jazyko- 
vedných termínov využívali jazykovedné slovníky prekladového charakteru 
zamerané na slovanské, resp. slovanské a neslovanské jazyky. Čerpalo sa aj 
z prekladových slovníčkov, ktoré sú súčasťou opisov jednotlivých jazykových 
rovín, napr. v publikáciách Krótka gramatyka jezyka slowackiego (Papierz, 1994), 
Operatívna fonetika slovenčiny, češtiny a poľštiny (Lipowski, 2011), Gramatika 
spisovnej poľštiny I, II (Buffa, 1964, 1967). 

Veríme, že Slovensko-poľsko-ruský slovník jazykovedných termínov 1, II, 
III primerane zaplní medzeru v lexikografickom spracovaní problematiky 
Z komparatívneho a súčasného hľadiska a zároveň bude slúžiť na ďalší základný 
a aplikovaný výskum v oblasti lingvistiky (na jednotlivých rovinách), na 
porovnávací výskum príbuzných slovanských jazykov, na medziodborové 
bádanie, pri štúdiu a výučbe druhého slovanského jazyka ako cudzieho 
jazyka (na získavanie alebo zlepšovanie jazykovej kompetencie) či v prekla- 
dateľskej praxi. 

The Concept of A Slovak-Polish-Russian 
Dictionary of Linguistic Terms 


Summary 


This article describes in detail the concept of A Slovak-Polish-Russian Dic- 
tionary of Linguistic Terms (Slovensko-polsko-ruský slovník jazykovedných ter- 
mínov), which was compiled by a team of authors from the Faculty of Arts of 
the University of Prešov. Three volumes of this translation-explanatory diction- 
ary deal with the terminology of three linguistic levels: phonology, morphology 
and syntax, and they may be the starting point for other volumes. The paper 
outlines the state of Slovak-Polish-Russian translation lexicography with regard 
to linguistic sources, and evaluates the state of processing of Slovak, Polish and 
Russian linguistic terminology in the form of monolingual encyclopaedias and 
explanatory dictionaries. It also mentions reference sources the authors drew upon 
when compiling the dictionary. The article presents motivation for the compila- 
tion of a Slovak-Polish-Russian dictionary of linguistic terminology, pointing 
out the need for such a publication and identifying the spheres of its application. 

Koncepcja Slowacko-polsko-rosyjskiego 
stownika terminologii jezykoznawczej 


Streszczenie 


Niniejszy artykul! szczególowo opisuje koncepcje Slowacko-polsko-rosyjskiego 
stownika terminów jezykoznawczych (Slovensko-poľsko-ruský slovník jazykove- 
dných termínov), opracowanego przez zespól autorów z Wydziatu Filozoficznego 
Uniwersytetu Preszowskiego w Preszowie. Omawiany stownik ma charakter 
tlumaczeniowo-eksplikacyjny i sktada sie z trzech tomów, poswieconych ter- 
minologii badania jezyka na trzech poziomach: fonetyczno-fonologicznym, 
morfologicznym i sktadniowym. Moga one stanowič punkt wyjšcia dla kolejnych 
tomów. Artykul przedstawia stan stowacko-polsko-rosyjskiej leksykografii 
tlumaczeniowej w odniesieniu do kompendiów jezykoznawczych oraz ocenia 
stan opracowania stowackiej, polskiej i rosyjskiej terminologii jezykoznawczej 
w formie jednojezycznych leksykonów i stowników wyjaŠniajacych. Omawia 
równiež žródľa, z których korzystali autorzy podczas opracowywania stownika. 
Artyku! przedstawia takže motywacje dla opracowania stowacko-polsko- 
-rosyjskiego stownika terminologii jezykoznawczej, wskazujac na potrzebe 
takiej publikacji i obszary jej zastosowania. 


Keywords: linguistic terminology: terminological dictionary: Slovak language: Polish language, 
Russian language 


Slowa kluczowe: terminologia jezykoznawcza: stownik terminologiczny, jezyk stowacki: 
jezyk polski: jezyk rosyjski 





Marta Vojteková, University of Presov, Prešov, Slovakia 
ORCID: https://orcid.org/0000-0003-0097-6786 
Correspondence: marta.vojtekovaGunipo.sk 


The preparation of this article was financed within the Scientific Grant Agency (VEGA) project no. 01/0180/17: 
Vplyv aktuálnych smerov lingvistického výskumu na jazykovednú terminológiu (v slovensko-poľsko-ruskom 
komparatívnom pláne) [The Influence of Current Directions of Linguistic Research on Linguistic Terminology 
(the Slovak-Polish-Russian Comparative Perspective)]. 


Competing interests: The author has declared that she has no competing interests. 


Page 13 of 13 


